**ԹԱԼԻՆ ՀԱՄԱՅՆՔԻ ՂԵԿԱՎԱՐ ՏԱՎՐՈՍ ՍԱՓԵՅԱՆԻ ՇՆՈՐՀԱՎՈՐԱԿԱՆ ՈՒՂԵՐՁԸ ՈՍՏԻԿԱՆՈՒԹՅԱՆ ՕՐՎԱ ԱՌԹԻՎ**

Ոստիկանության հարգելի՛ ծառայողներ, վետերաններ,

Սրտանց շնորհավորում եմ Ձեզ՝ մասնագիտական օրվա առթիվ։

Լինելով պետության հիմնասյուներից մեկը, ոստիկանությունը իրականացնում է ամենօրյա բարդ ու նվիրված ծառայություն: Ոստիկանը, հաճախ ցավոք իր կյանքն է տալիս մեզ պաշտպանելու, իր ծառայողական ու մասնագիտական պարտքը կատարելու համար։ Խոնարհվում եմ իրենց ծառայողական պարտականությունները և հայրենիքի սահմանները պաշտպանելիս զոհված ոստիկանների առաջ։ Փա՛ռք և վա՛ռ հիշատակ նրանց։

Ոստիկանության հարգելի՛ աշխատակիցներ,

գնահատելով ձեր կատարած դժվարին ու պատասխանատու աշխատանքը և անուրանալի ներդրումը մեր պետականության կայացման գործում` կրկին շնորհավորում եմ Ձեզ, մաղթում բարի ծառայություն, քաջառողջություն, ուժ, մասնագիտական նորանոր հաջողություններ ու ձեռքբերումներ։

Բարի ծառայություն բոլորիդ։

***Թալին համայնքի ղեկավար՝ Տավրոս Սափեյան***